sagorsarker/bangla-wikipedia huggingface dataset:
অ্যাময় গার্ডেনস

অ্যাময় গার্ডেনস (চীনা: 淘大花園; Jyutping: tou4 daai6 faa1 jyun4) হংকংয়ের কাউলুনের জর্ডান উপত্যকা এলাকায় ১৯৮১ থেকে ১৯৮৭ সাল পর্যন্ত সম্পন্ন করা একটি ব্যক্তিগত আবাসন প্রকল্প। ২০০৩ সালে সিভিয়ার অ্যাকিউট রেসপিরেটরি সিনড্রোম (সার্স) এর প্রাদুর্ভাবের সময় এই এলাকা সবচেয়ে গুরুতরভাবে আক্রান্ত স্থান ছিল এবং সেখানে ৩০০ জনেরও বেশি লোক এই রোগে সংক্রামিত হয়।
অ্যামোয় গার্ডেন ১৯টি ব্লক নিয়ে গঠিত এবং ব্লকগুলো এ থেকে এস অক্ষর দিয়ে চিহ্ন করা। এই প্রকল্পের বিল্ডিংগুলা ৩০ থেকে ৪০ তলা পর্যন্ত উঁচু।
এ থেকে এইচ পর্যন্ত আটটি ব্লক ৩৩ তলা বা ১০৫ মিটার উঁচু এবং ১৪ মিটার উঁচু একটি মঞ্চে অবস্থিত, যেখানে একটি বাণিজ্যিক কেন্দ্রও রয়েছে। এই আটটি ব্লকে প্রতি ফ্লোরে আটটি করে ফ্ল্যাট ক্রুশেরআকৃতি আকারে বানানো হয়েছে। প্রতিটি ক্রুশ আকৃতির ফ্ল্যাটে দুটি করে অ্যাপার্টমেন্ট রয়েছে।
অ্যাময় গার্ডেনস প্রকল্পের মধ্যে একটি শপিং সেন্টারের (অ্যামোয় প্লাজা) পাশাপাশি একটি ফুড স্কোয়ারও রয়েছে।
১৯২০ সালে অ্যাময় ক্যানিং নামক একটি কোম্পানী কর্তৃক কারখানা হিসাবে ব্যবহারের জন্য প্রকল্পটি কেনা হয়েছিল।
উত্পাদন কার্যক্রমকে পর্যায়ক্রমে অন্যত্র সরানোর ইচ্ছায় অ্যাময় ক্যানিং প্রায় ২২২,৫৬০ বর্গফুট এই জায়গাটিকে ১৯৭৭ সালের মার্চ নিলামে উঠায়। কাঙ্ক্ষিত মূল্য না পাওয়ায় নিলামটি ব্যর্থ হয়। পরবর্তীকালে, হ্যাং লাং ডেভেলপমেন্ট কোম্পানী ১৯৭৭ সালের এপ্রিল মাসে প্রায় ২ মিলিয়ন হংকং ডলারে প্রকল্পটি কেনার জন্য একটি চুক্তি স্বাক্ষর করে। প্রকল্পটির পুনঃউন্নয়ন থেকে অ্যাময় ক্যানিং মুনাফার একটি অংশ পাবে বলে চুক্তিতে বলা হয়। প্রকল্পটি চারটি ধাপে নির্মিত হয়েছিল।
সাতটি আবাসিক ব্লক (ব্লক এ থেকে জি পর্যন্ত) সমন্বিত প্রকল্পটি প্রথম পর্যায়ের নির্মাণ চুক্তি হংকংয়ের ঠিকাদার শুই অন কনস্ট্রাকশনকে ১৮ অক্টোবর ১৯৭৯-এ দেওয়া হয়েছিল। প্রথম পর্যায়টি ১৯৮১ সালে এবং চূড়ান্ত পর্যায়টি ১৯৮৭ সালে সম্পন্ন হয়।
২০০৩ সালের মার্চের শেষের দিকে, অ্যাময় গার্ডেনের বাসিন্দাদের মধ্যে সার্সের প্রাদুর্ভাব ঘটে। ১৫ই এপ্রিল ২০০৩ নাগাদ, এই হাউজিং প্রকল্পে সার্স রোগে মোট ৩২১ জন আক্রান্ত হয়েছিল। ব্লক ই-তে আক্রান্তের সংখ্যা সবচেয়ে বেশী ছিল। ঐ ব্লকে প্রায় ৪১% মানুষ আক্রান্ত হয়েছিল। ব্লক সি-তে ১৫%, ব্লক বি -তে ১৩% এবং ব্লক ডি-তেও ১৩% মানুষ আক্রান্ত হয়। আক্রান্তের বাকী ১৮% অন্যান্য ব্লকে ছিল।
সমস্ত বাসিন্দাদের পরবর্তীকালে বিচ্ছিন্নতার জন্য লেই ইউ মুন এবং লেডি ম্যাকলেহোস হলিডে ভিলেজে স্থানান্তরিত করা হয়েছিল।
২০০৩ সালের মাঝামাঝি সময়ে, কর্তৃপক্ষ দেখতে পায় যে বাথরুমের মেঝে ড্রেনগুলির নকশায় পানির ট্যাপগুলিকে ভরাট রাখার জন্য একটি পূরন ব্যবস্থার অভাব ছিল, যা বাথরুমের নিষ্কাশন ফ্যানের দ্বারা বাথরুমে ভাইরাস-বোঝাই অ্যারোসলগুলিকে প্রবেশ করতে দেয়।
এই প্রকল্পে সার্সের এর দ্রুত বিস্তারে কারণগুলির মধ্যে এটি ছিল অন্যতম। প্রকল্পটি জীবানুমুক্ত করা হয়েছিল এবং বাসিন্দারা পুনরায় ফিরে আসতে সক্ষম হয়েছিল।
পরবর্তীতে, প্রকল্পটিতে একটি সহায়ক ফ্লোর ড্রেনেজ সিস্টেম চালু করা হয়েছিল যাতে নর্দমা গ্যাসের পুনর্গঠন রোধ করার জন্য বিশুদ্ধ পানির ইন্টারলকের ব্যবস্থা করা হয়।
২০১৬ সালের আদম-শুমারি অনুসারে, অ্যাময় গার্ডেনস-এর জনসংখ্যা ছিল ১০,৭২১ জন। বাসিন্দাদের গড় বয়স ছিল ৩৭.৭ এবং জনসংখ্যার (৯৫.৬ শতাংশ) চীনা জাতিসত্তার ছিল। প্রত্যেকটি পরিবারে গড়ে ২.৪ ব্যক্তি নিয়ে গঠিত। পরিবারগুলোর মাসিক গড় পারিবারিক আয় ছিল ৩৪,০০০ হংকং ডলার।
অ্যাময় গার্ডেনস এমটিআর মেট্রো সিস্টেমের কাউলুন বে স্টেশনের সাথে যুক্ত। উপরন্তু, প্রকল্পটি অনেকগুলো বাস রুটের সাথেও যুক্ত।
কারবালার লড়াই (২০০৩)

কারবালার লড়াই ছিলো ইরাকি বাহিনীদের থেকে শহরের নিয়ন্ত্রণ নেওয়ার উদ্দেশ্যে ২০০৩-এর ইরাক আক্রমণের সময় সংঘটিত মার্কিন যুক্তরাষ্ট্রের একটি লড়াই। বাগদাদের দিকে অগ্রসর হওয়ার সময় শহরটি এড়িয়ে যাওয়া হয়েছিল এবং যার ফলে দুই দিনব্যাপী অনিয়মিত বাহিনীদের বিরুদ্ধে লড়াইয়ের মাধ্যমে মার্কিন বাহিনীদের উপর শহরটি শত্রুমুক্ত করার দায়িত্ব পড়ে।
মার্কিন যুক্তরাষ্ট্রের ৩য় পদাতিক বিভাগের নেতৃত্বাধীন দলটি ৩১ মার্চ তারিখে কারবালা এলাকায় পৌঁছায়। শহিরের দক্ষিণপূর্ব দিকে প্রজাতান্ত্রিক গার্ড বাহিনীর সাথে লড়াই করার পর, মার্কিন বাহিনী শহরটি উপেক্ষা করে বাগদাদের দিকে কারবালা গ্যাপের মধ্যস্থলে আক্রমণ করে। শহরটি শত্রুমুক্ত করার দায়িত্ব ২য় ব্যাটালিয়ন সমর্থিত ১০১তম এয়ারবর্ন ডিভিশন, চার্লি কোম্পানি সমেত ৭০তম আর্মার রেজিমেন্ট, ১ম ব্যাটালিয়ন, ৪১তম পদাতিক রেজিমেন্ট, ১ম সাঁজোয়া ডিভিশন এদের উপর অর্পণ করা হয়।
২ এপ্রিলে একটি মার্কিন ইউএইচ-৬০ ব্ল্যাক হক হেলিকপ্টার কারবালার নিকট ভূপাতিত হয়। সাতজন সেনা নিহত এবং চারজন সেনা আহত হয়। প্রাথমিক প্রতিবেদন অনুসারে ব্ল্যাকহককে গুলি করে ভূপাতিত করার উল্লেখ থাকলেও পরবর্তীতে সেনাবাহিনী জানায় ঘটনাটি দুর্ঘটনাবশত ঘটেছিলো।
১০১তম এয়ারবর্ন বিভাগ শহরের উপকণ্ঠগুলোয় অবস্থিত তিনটি ল্যান্ডিং জোন দখলের উদ্দেশ্যে হেলিকপ্টার বহনকারী বাহিনী ব্যবহার করার পরিকল্পনা করে (কোডনাম স্প্যারো, ফিঞ্চ ও রবিন) এবং পরে সেসব বাহিনীর সাথে সমন্বয় করার জন্য এম১ আব্রামস ট্যাঙ্ক এবং এম২ ব্র‍্যাডলি লড়াকু যানবাহন যুক্ত বাহিনী ব্যবহার করে।
শহরের চারদিকে বিভিন্ন লক্ষ্যবস্তুতে বিমান হামলার পরে ৫ এপ্রিল সকাল ১১টায় ১০১তম এয়ারবর্ন কারবালা শত্রুবাহিনী মুক্ত করার কাজ শুরু করে। পরিকল্পনার অংশ হিসেবে নির্দিষ্টকৃত ল্যান্ডিং জোনে নামার উদ্দেশ্যে ৫০২তম পদাতিক রেজিমেন্টের তিনটি ব্যাটালিয়ন বহনকারী ২৩ টি ইউএউচ-৬০ ব্ল্যাকহক ও ৫ টি সিএইচ-৪৭ চিনুক হেলিকপ্টার আক্রমণ শুরু করে।
এলজেড স্প্যারোর ৩য় ব্যাটালিয়ন, ৫০২তম পদাতিক শহরে ঢোকার পরপরই তীব্র অসংগঠিত প্রতিরোধের শিকার হয়। দক্ষিণে এজেড রবিনে ২/৫০২ রাস্তা ধরে ধরে যাচ্ছিল এবং তারা স্কুলগুলোতে অনেক লুকানো অস্ত্র উপাদান দেখতে পায়। এছাড়াও তারা একটি সন্দেহভাজন বিদ্রোহী প্রশিক্ষণ শিবির শনাক্ত করে। রাতের নামার আগে ২/৫০২ তাদের উপর অর্পিত ৩০টি সেক্টরের ১৩টি পরিষ্কার করে। এলজেড ফিঞ্চ থেকে ১/৫০২ দক্ষিণপূর্ব দিকে যাওয়ার সময় অনেক অস্ত্র ভাণ্ডারের সন্ধান পায়। অভিযানটি পরিচালনার সময় হেলিকপ্টার গানশিপের এয়ার সাপোর্ট বেশি ব্যবহার করা হয়েছিলো। সাথে আর্টিলারি সাপোর্টও ব্যবহার করা হয়। সাপোর্টিং আর্টিলারি থেকে স্ক্রিন পদাতিক বাহিনী পর্যন্ত কারবালার রাস্তায় ১০০টিরও বেশি ধোঁয়া বিশিষ্ট শেল নিক্ষেপ করা হয়েছিল। একই সময় ২/৭০ আর্মার্ড রেজিমেন্ট এবং সি কোং ১/৪১ ইন (যান্ত্রিক) কারবালায় পৌঁছে লড়াইয়ে লিপ্ত হয় ফলে একজন নিহত হয়।
পরবর্তী দিন, ইউনিটগুলো নিজেদের সেক্টর শত্রুমুক্ত করতে শুরু করে। ৬ এপ্রিল বিকাল ৫টা নাগাদ প্রতিরোধ থেমে যেতে শুরু করর। ৫:৩০-এ ২/৭০ ১ম সাঁজোয়া বিভাগের সদস্যরা সাদ্দাম হুসাইনের একটি বৃহৎ মূর্তি ভেঙ্গে ফেলে।
কারবালায় ভূমিকা পালনের জন্য, ৩য় ব্যাটালিয়ন, ৫০২তম পদাতিক এবং ১০১তম এয়ারবর্ন বিভাগকে সাহসী ইউনিট পুরস্কার দেওয়া হয়।
অন্নদা মুন্সী

অন্নদা মুন্সী (২৭ নভেম্বর ১৯০৫ ― ১৪ জানুয়ারি ১৯৮৫) ছিলেন একজন খ্যাতনামা বাঙালি চিত্রশিল্পী এবং আধুনিক বিজ্ঞাপনশিল্পে প্রবাদপ্রতিম ব্যক্তিত্ব।
অন্নদা মুন্সীর জন্ম অবিভক্ত বাংলার অধুনা বাংলাদেশের পাবনার শিবনগরে। বিদ্যালয়ের শিক্ষা শেষে, কিছু দিন প্রথাগত শিল্পশিক্ষা লাভ করেন কলকাতার সরকারি আর্ট কলেজে, তার পর বিজ্ঞাপনের জগতে৷ সুন্দর কণ্ঠস্বরের অধিকারী আশৈশব সঙ্গীতপ্রিয় ছিলেন তিনি। বেহালাবাদন এবং ভারতীয় ও পাশ্চাত্য সংগীতশাস্ত্রের বিভিন্ন বিষয়ে তার পড়াশোনা ছিল।
অন্নদা মুন্সী কলকাতার "আর্মি নেভি স্টোর্স"-এ শেফার্ড নকশাকার হিসাবে কর্মজীবন শুরু করেন। এরপর চলে যান মুম্বাইতে। সেখানে "টাইমস অব ইন্ডিয়া"-র অফিসে বিজ্ঞাপনের কাজ করতে থাকেন। এই কাজের সাথে তিনি আকাশবাণীর মুম্বইকেন্দ্রে প্রতিমাসে রবীন্দ্রসংগীত পরিবেশন করেন এবং প্রভাত ফেরিতে স্বদেশী জাগরণের গান গেয়েছেন। কেবল বিজ্ঞাপন-কুশলী হিসাবে নয়, চারুকলাবিদ্যা, চলচ্চিত্রে দৃশ্যের স্কেচ তিনি দক্ষতা অর্জন করেছিলেন, ফলত সেই খ্যাতির সুবাদে তিনি আন্তর্জাতিক বিজ্ঞাপন সংস্থা "ডি জে কিমারে" ভিসুয়ালাইজারের চাকরি নিয়ে কলকাতায় ফিরে আসেন। এখানে "রেলওয়ে" ও "টি বোর্ড" -এর বিজ্ঞাপনে তার কাজ বিশেষ খ্যাতি প্রদান করে। ১৯৪৮ খ্রিস্টাব্দে তিনি তার পুরো জীবনের ওপর নতুন ভাবনায় এক অসামান্য চলচ্চিত্রের (প্রতি দৃশ্যের খুঁটিনাটি ও স্কেচ-সহ) স্ক্রিপ্ট লেখেন। বিজ্ঞাপন জগতের বিশিষ্ট বাঙালি গ্রাফিক ডিজাইনার রঘুনাথ গোস্বামী, রণেন আয়ন দত্ত প্রমুখেরা অন্নদা মুন্সীর সান্নিধ্য লাভ করেন। তাঁর নিজের ছোটো ভাই আর এক নাম করা শিল্পী মনু মুন্সীও তাঁর সান্নিধ্যে পরবর্তীতে শিল্পী হিসেবে শিল্পের জগতে আত্মপ্রকাশ করেন।
অসাধারণ শিল্পী ও ক্যালিয়োগ্রাফার অন্নদা মুন্সী ১৯৮৫ খ্রিস্টাব্দের ১৪ ই জানুয়ারি কলকাতায় আশি বৎসর বয়সে প্রয়াত হন।
রোমের প্রবেশদ্বারে মশীহ

"রোমের প্রবেশদ্বারে মশীহ" হল ইহুদি ঐতিহ্যের একটি গল্প, মাশাল অথবা নীতিকথা যা ব্যাবিলনীয় তালমুদের সানহেদ্রিন ৯৮এ-তে পাওয়া যায়।
রাব্বাই ইহোশুয়া বেন লেভি (যিনি তৃতীয় শতাব্দীর প্রথম অর্ধশত সময়ের মানুষ ছিলেন), রাব্বাই রাব্বি শিমন বার যোহইয়ের কবরের নিকটে ধ্যান করার সময় নবী ইলিয়াহুর দেখা পান। "কখন তিনি (মশীহ) আসবেন?" ইহোশুয়া জিজ্ঞেস করলেন। "তাকে জিজ্ঞেস করো", নবী জবাবে বললেন। "মশীহ রোমের প্রবেশদ্বারে রয়েছেন, অসুস্থ এবং হতভাগ্য, দরিদ্রদের মাঝে বসে আছেন। তাদের মত, তিনি তার তার ক্ষতের বাঁধন পরিবর্তন করেন, কিন্তু সাথে সেই ক্ষতটাও বদলে যায় সেই মুহূর্তে।"
তারপর ইহোশুয়া রোমে যান এবং মশীহের সাথে দেখা হওয়ার পর তাকে সালাম দেন, জিজ্ঞেস করেন "আপনার উপর শান্তি বর্ষিত হোক গুরু ও শিক্ষক" এবং মশীহ জবাব দিলেন "তোমার উপরেও শান্তি বর্ষিত হয়, হে লেভীর সন্তান।" ইহোশুয়া তারপর জিজ্ঞেস করলেন "কখন আপনি আসবেন?" এবং তাকে বলা হলো "আজকেই!"। ইহোশুয়া ইলিয়াহুর নিকট ফিরে গেলেন এবং তাকে জিজ্ঞেস করা হল মশীহ কি বলেছেন। 'হে লেভীর সন্তান, আপনার উপর শান্তি বর্ষিত হোক', ইহোশুয়া জবাব দিলেন, এবং ইলিয়াহু তাকে বললেন যে এর অর্থ হল তার এবং তার পিতার এই পৃথিবীতে আগমনের একটি স্থান রয়েছে। ইহোশুয়া তারপর তাকে বললে যে মশীহ তাকে সত্যি বলেননি, কারণ তিনি তাকে কথা দিয়েছিলেন যে তিনি আজকে আসবেন কিন্তু তিনি আসেননি। ইলিয়াহু ব্যাখ্যা করলেন "তিনি তোমাকে এই কথাই বলেছেন, আজ-কে, যদি তোমরা তার কণ্ঠস্বর শুনতে পাও", গীতসংহিতা ৯৫:৭ এর একটি সূত্র, যা তার আগমনের শর্ত পূরণ করার উপর নির্ভরশীল।
মধ্যযুগীয় ইহুদিরা এই গল্পটিকে সম্ভবত রোমান বিরোধী গল্প হিসেবে দেখেছিলেন, এবং রাসি 'রোম' শব্দটিকে কোন সত্যিকারের শহর হিসেবে নয় বরং রোমের ন্যায় দেখতে স্বর্গের একটি অংশ হিসেবে ব্যাখ্যা করেছেন। এই ব্যাখ্যা গল্পটিকে নিরপেক্ষ এবং আধ্যাত্মিক গল্পে পরিনত করে এবং স্বর্গে মশীহকে জীবিত নিয়ে যাওয়ার কিংবদন্তীর সাথে সংযুক্ত করে।
পরবর্তীতে, মাহারশা ব্যাপারটি নিয়ে আরো পড়ালেখা করে জানান রোমকে গল্পে 'দে রোমি' হিসেবে উল্লেখ করা নেই এবং একে 'দেরোমি' তথা 'দক্ষিণ' হিসেবে পাঠ করা উচিত যা স্বর্গেত দক্ষিণাঞ্চলে মশীহকে পাওয়া নির্দেশ করছে।
১৬তম শতাব্দীর প্রথমদিকে কাব্বালীয় আব্রাহাম বেন এলাইজার হা-লেভি বলেন যে গালীল শহরে 'রোম' নামক একই নামের একটি ছোট শহর রয়েছে, এবং এর কিছু পরে মোশে আলশিচ গালীলের শহরটিকে এড়িয়ে মশীহকে স্বর্গে স্থাপন করেন।
রোমান বিরোধী হিসাবে শনাক্ত করার উদ্বেগের ফলে তালমুদে 'রোম' এর অনুবাদ হিসেবে 'নগর', 'কারতা' করা হত।
নাজদ যুদ্ধ

নাজদের আক্রমণ ৪র্থ হিজরি, রাবি'উল আখের বা জুমাদা আল-উলা, অর্থাৎ ৬২৫ খ্রিস্টাব্দের জুলাই মাসে সংঘটিত হয়।
মুহাম্মদ তার যোদ্ধাদের নাজদে নিয়ে গিয়েছিলেন কিছু উপজাতিকে ভয় দেখানোর জন্য যাদের তিনি বিশ্বাস করেছিলেন যে তাদের সন্দেহজনক উদ্দেশ্য ছিল। কিছু পণ্ডিত বলেন, এই আক্রমণের অংশ হিসেবে নজদে যাত আল-রিকার অভিযান সংঘটিত হয়েছিল।
বনু নাদির আক্রমণের পর, বনু নাদির ইহুদিদের বিতাড়নের ফলে, মুহাম্মদ মদিনায় দুই মাস অবস্থান করেন। অতঃপর তিনি খবর পান যে বনু গাতাফানের কিছু গোত্র সন্দেহজনক উদ্দেশ্যে যাত আল রিক্বায় সমবেত হচ্ছে। গাতাফান ছিল একটি আরব উপজাতি, যা কায়েসের বংশধর।
ইতোমধ্যে, মুসলিম সন্ধানী দলগুলি মদীনার আশেপাশে বনু মুহারিব এবং বনু সালাবাহ গোত্রের সৈন্যদের গঠনের খবর দিয়েছে। আর্-রাহীকুল মাখতূম অনুসারে, মুহাম্মদ, তার মুসলিম যোদ্ধাদের সাথে, এই নতুন আইন বহির্ভূতদেরকে শাসন করার জন্য, তাদের হৃদয়ে ভীতি সঞ্চার করার জন্য এবং তাদের পরবর্তী অনুশীলন থেকে বিরত রাখার জন্য দ্রুত যাত্রা শুরু করেছিলেন। এই প্রতিরোধমূলক অপারেশনগুলি বারবার পরিচালিত হয়েছিল এবং কার্যকর ফলাফল এনেছিল। বেদুইনরা পাহাড়ে পালিয়ে যায় এবং মদীনা তাদের আক্রমণ থেকে মুক্ত হয়ে যায়।
মুবারকপুরী বলেছেন যে এই আক্রমণগুলির প্রেক্ষাপটে, তাৎপর্যের মধ্যে একটি ছিল যাত আর-রিকা অভিযান যা কিছু পণ্ডিতদের দাবি, রাবি'আত-থানি বা জুমাদা আল-এর নাজদে (আরব উপদ্বীপ অধিত্যকার একটি বড় এলাকা) হয়েছিল। ৪র্থ হিজরি, রাবি'উল আখের বা জুমাদা আল-উলা, তারা তাদের দাবীকে এই বলে প্রমাণ করে যে, মুশরিকদের সাথে সম্মত হওয়া, অর্থাৎ শা'বান, ৪ হিজরির ছোট বদর যুদ্ধের প্রয়োজনীয়তা পূরণের জন্য বিদ্রোহী বেদুইনদের দমন করার জন্য এই অভিযান চালানো কৌশলগতভাবে প্রয়োজনীয় ছিল।
সাফিউর রহমান আল মুবাররকপুরীর মতে সবচেয়ে প্রামাণিক মতামত হল, যাত আর-রিকা অভিযানটি হয়েছিল খায়বার পতনের পরে (এবং নাজদ আক্রমণের অংশ হিসাবে নয়)। আবু হুরায়রা এবং আবু মুসা আল-আশআরী যুদ্ধ প্রত্যক্ষ করেছিলেন এই সত্য দ্বারা এটি সমর্থন করে। খায়বারের মাত্র কিছু দিন আগে আবু হুরাইরা ইসলাম গ্রহণ করেন এবং আবু মুসা আল-আশআরী আবিসিনিয়া (ইথিওপিয়া) থেকে ফিরে এসে খায়বারে মুহাম্মদের সাথে যোগ দেন। ভয়ের প্রার্থনা সম্পর্কিত নিয়ম যা মুহাম্মদ যাত আর-রিকা অভিযানে পালন করেছিলেন, আসফান আক্রমণের সময় প্রকাশিত হয়েছিল এবং এটি আল-খন্দক (খন্দকের যুদ্ধ) পরে সংঘটিত হয়েছিল।
গ্রামবার্ত্তা প্রকাশিকা

গ্রামবার্ত্তা প্রকাশিকা বাংলা ভাষার একটি সাপ্তাহিক পত্রিকা, যা ১৮৬৩ সালে কাঙ্গাল হরিনাথ মজুমদার দ্বারা প্রকাশিত হতো। প্রাথমিকভাবে এটি কলকাতার গিরিশ বিদ্যারত্ন প্রেসে ছাপা হতো। প্রকাশনাটি ১৮৬৪ সালে কুষ্টিয়ার কুমারখালীতে মথুরানাথ প্রেসে স্থানান্তরিত হয়। এরপর কুষ্টিয়া থেকে সংবাদ পরিবেশন করা হতো। তবে বর্তমানে আর পত্রিকাটির অস্তিত্ব নেই।
হরিনাথ মজুমদার ব্রিটিশ মালিকানাধীন একটি নীল উৎপাদন কারখানার কর্মচারী ছিলেন। চাকরি ছেড়ে তিনি বর্তমান বাংলাদেশের কুষ্টিয়া জেলার একটি ছোট শহর কুমারখালীতে চলে আসেন। তিনি ছাত্রদের পড়াতে শুরু করেন এবং নিজের পত্রিকা প্রকাশ করার সিদ্ধান্ত নেন। ১৮৬৩ সালে তিনি ‘গ্রামবার্ত্তা প্রকাশিকা’ মাসিক হিসেবে প্রকাশ করেন। ১৮৬৪ সালের জুন-জুলাই মাসের দিকে তিনি এটিকে পাক্ষিক এবং ১৮৭১ সালের এপ্রিল-মে মাসের দিকে এটিকে সাপ্তাহিক হিসেবে প্রকাশ করতে শুরু করেন। সাপ্তাহিক কাগজটির দাম ছিল ১ পয়সা। পত্রিকাটিতে প্রজাদের ওপর অত্যাচার ও নিপীড়ন-নির্যাতনের কথা তুলে ধরা হতো। ১৮৭৩ সালে, কুমারখালী প্রেসের মালিক মথুরানাথ মৈত্রেয়, মজুমদারকে প্রেসটি দান করেন। প্রেসের মালিক মৈত্রেয় ছিলেন ইতিহাসবিদ অক্ষয় কুমার মৈত্রেয়ের পিতা।
লেখক মীর মশাররফ হোসেন প্রেস বিল্ডিং-এর অভ্যন্তরে তার বিখ্যাত উপন্যাস বিষাদ সিন্ধুর কিছু অংশ লিখেছিলেন। এই উপন্যাস এবং কুষ্টিয়ার লালনের গান এখানেই প্রথম প্রকাশিত হয়।
বাংলাদেশ সরকার প্রেসটি সংরক্ষণের জন্য একটি জাদুঘর নির্মাণের জন্য ৬ কোটি টাকা বাজেট বরাদ্দ করেছিল। বর্তমানে ছাপাখানাটি কাঙাল হরিনাথ স্মৃতি জাদুঘরে স্থান্তর করা হয়েছে।
ভার্জিন আমেরিকা

ভার্জিন আমেরিকা ইনকর্পোরেটেড একটি আমেরিকান বিমান সংস্থা। এটি আলাস্কা এয়ারলাইন্স দ্বারা অধিগ্রহণ করার পূর্বে ২০০৭ সাল থেকে ২০১৮ সালের মধ্যে পরিচালিত হয়েছিলো। বিমান সংস্থাটি প্রাথমিকভাবে পশ্চিম উপকূলের শহর ও অন্যান্য প্রধান মহানগর অঞ্চলের মধ্যে উচ্চ মানের পরিষেবা সহ স্বল্প ভাড়ার পরিষেবা পরিচালনার উপর দৃষ্টি নিবদ্ধ করে। এটির সদর দপ্তর সান ফ্রান্সিস্কো উপসাগরীয় এলাকার বার্লিংগেম শহরে ছিল, এবং প্রধান মার্কিন শহরগুলিতে অভ্যন্তরীণ উড়ান পরিচালনা করত, প্রাথমিকভাবে সান ফ্রান্সিস্কো ও লস অ্যাঞ্জেলেসের ঘাঁটির পাশাপাশি ডালাসের লাভ ফিল্ডে একটি ছোট মনোনিবেশ শহর করা হত।
বিমান সংস্থাটি যুক্তরাজ্য-ভিত্তিক ভার্জিন গোষ্ঠী থেকে লাইসেন্সপ্রাপ্ত ব্র্যান্ডিং ব্যবহার করে একটি স্বাধীন বিমান সংস্থা হিসাবে ২০০৭ সালে কার্যক্রম শুরু করে, যেটি ভার্জিন আটলান্টিক ও ভার্জিন অস্ট্রেলিয়া বিমান সংস্থার ব্র্যান্ড নিয়ন্ত্রণ করে। আলাস্কা এয়ার গ্রুপ ২০১৬ সালের এপ্রিল মাসে আনুমানিক $৪ বিলিয়ন খরচ করে ভার্জিন আমেরিকাকে অধিগ্রহণ করে এবং বিমান সংস্থাটি ২০১৮ সালের ২৪শে এপ্রিল আলাস্কা এয়ারলাইন্সের সাথে সম্পূর্ণরূপে একীভূত না হওয়া পর্যন্ত ভার্জিন আমেরিকা তার নিজস্ব নাম ও ব্র্যান্ডের অধীনে পরিচালিত হতে থাকে।
পরবর্তী বছরগুলিতে ভার্জিন আমেরিকার মূল প্রবণতাসমূহ নিম্নরূপে ছিল (৩১ ডিসেম্বরে সমাপ্ত বছরের হিসাবে):
২০১৮ সালের এপ্রিল মাস পর্যন্ত, ভার্জিন আমেরিকা মোট ৩০ টি গন্তব্যে উড়ান পরিচালনা করেছিল, যার মধ্যে ২৭ টি অভ্যন্তরীণ গন্তব্য এবং মেক্সিকোতে তিনটি গন্তব্য রয়েছে। এটির প্রাথমিক হাব সান ফ্রান্সিসকো আন্তর্জাতিক বিমানবন্দরে অবস্থিত ছিল, এর সেকেন্ডারি হাব লস অ্যাঞ্জেলেস আন্তর্জাতিক বিমানবন্দরে ছিল। ভার্জিন আমেরিকা ডালাস লাভ ফিল্ডে ফোকাস সিটিও বজায় রাখে এবং লাস ভেগাস ও নিউ ইয়র্ক জেএফকে-এর মধ্যে একটি রুট পরিচালনা করে।
সংযুক্তির সময় পর্যন্ত বিমান সংস্থাটি নিম্নলিখিত বিমান সংস্থাসমূহের সঙ্গে কোড শেয়ার চুক্তিতে অবদ্ধ ছিল:
ফ্রান্স পুত্রোস

ফ্রান্স দিয়া জিরজিস হাদ্দাদ (, ; ১৪ জুলাই ১৯৯৪; ফ্রান্স পুত্রোস নামে সুপরিচিত) হলেন একজন ডেনীয়-ইরাকি পেশাদার ফুটবল খেলোয়াড়। তিনি বর্তমানে ডেনীয় ক্লাব ভিপর এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
ডেনীয় ফুটবল ক্লাব স্কোপাকং আরহাউসের যুব পর্যায়ের হয়ে খেলার মাধ্যমে পুত্রোস ফুটবল জগতে প্রবেশ করেছেন এবং পরবর্তীকালে আরহাউসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আরহাউসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আরহাউসের হয়ে মাত্র এক মৌসুমে ৩ ম্যাচে অংশগ্রহণ করার পর ২০১৪–১৫ মৌসুমে তিনি সেলকেপরে যোগদান করেছেন। সেলকেপরে মাত্র এক মৌসুম অতিবাহিত করার পর ফেরেদেরিসিয়ার সাথে চুক্তি স্বাক্ষর করেছেন। পরবর্তীকালে, তিনি হোপ্রোর হয়ে খেলেছেন। ২০২০–২১ মৌসুমে, তিনি হোপ্রো হতে ডেনীয় ক্লাব ভিপরে যোগদান করেছেন।
২০১২ সালে, পুত্রোস ডেনমার্ক অনূর্ধ্ব-২০ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৮ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
ফ্রান্স দিয়া জিরজিস হাদ্দাদ ১৯৯৪ সালের ১৪ই জুলাই তারিখে ডেনমার্কের আরহাউসে জন্মগ্রহণ করেছেন এবং সেখানেই তার শৈশব অতিবাহিত করেছেন।
পুত্রোস ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন।
২০১৮ সালের ৪ঠা আগস্ট তারিখে, ২৪ বছর ও ২১ দিন বয়সে, ডান পায়ে ফুটবল খেলায় পারদর্শী পুত্রোস ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইরাক ৩–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে পুত্রোস সর্বমোট ৩ ম্যাচে অংশগ্রহণ করেছেন।
নিষিদ্ধ প্রেমের গল্প

নিষিদ্ধ প্রেমের গল্প ২০২১ সালে মুক্তিপ্রাপ্ত বাংলাদেশী অসম প্রেমের নাট্ট্যধর্মী চলচ্চিত্র। শ্রেষ্ঠাংশে অভিনয় করেছেন শিমলা, আল-মামুন আল সিয়াম সহ আরও অনেকে।
চলচ্চিত্রটি ২০১৪ সালে নির্মাণ শুরু হয়ে সেন্সর বোর্ডের আপত্তি সহ নানা জটিলতা কাটিয়ে অবশেষে ভিডিও স্টিীমিং প্লাটফর্ম ইউটিউবে ২৫ শে নভেম্বর ২০২১ বাংলাদেশে মুক্তি পায়।
"নিষিদ্ধ প্রেমের গল্প" চলচ্চিত্রের সঙ্গীতায়োজন করেছেন সোহেল রাজ ও আবিদ রনি।
চলচ্চিত্রটি বাংলাদেশ চলচ্চিত্র সেন্সর বোর্ড জমা হলে সেটি ‘প্রদর্শন অযোগ্য’ বলে আখ্যায়িত করেন, পরবর্তীতে সেন্সর বোর্ডের কিছু সংশোধনী ঠিকঠাক করে নাম পরিবর্তন করে ‘প্রেমকাহন’ নামে পুনরায় ছাড়পত্রের জন্য বোর্ডে আবেদন করা হলে সেটিও ‘প্রদর্শন অযোগ্য’ বলে সেন্সর বোর্ড আটকে দেয়। সর্বশেষ এই চলচ্চিত্র সংশ্লিষ্টরা চলচ্চিত্রটি ভিডিও স্টিীমিং প্লাটফর্ম ইউটিউবে রিলিজ করেন।
প্রশান্তকুমার পাল

প্রশান্তকুমার পাল (১৮ মে ১৯৩৮ - ২৬ নভেম্বর, ২০০৭) ছিলেন একজন রবীন্দ্রজীবনীকার। 
প্রশান্তকুমার পালের জন্ম ১৯৩৮ খ্রিস্টাব্দের ১৮ই মে (৩রা জ্যেষ্ঠ, ১৩৪৫ বঙ্গাব্দ) অবিভক্ত বাংলার অধুনা পশ্চিমবঙ্গের কলকাতায় তবে তার শৈশব কেটেছে নদীয়ার কৃষ্ণনগরে পড়াশোনা কলকাতার স্কুল-কলেজে। স্কটিশচার্চ কলেজিয়েট স্কুল থেকে স্কুল ফাইনাল পাশ করে, ভরতি হন প্রেসিডেন্সি কলেজে। ১৯৫৮ খ্রিস্টাব্দে বাংলায় অনার্স নিয়ে বি.এ পাশ করে ১৯৬০ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন। 
এম.এ পাশের পর তিনি ১৯৬১ খ্রিস্টাব্দে কলকাতার আনন্দমোহন কলেজে বাংলা ভাষা ও সাহিত্যের অধ্যাপনা দিয়ে কর্মজীবন শুরু করেন। অধ্যাপনা করতে করতে রবীন্দ্রজীবনের বিবর্তনের সঙ্গে মিলিয়ে ধারাবাহিক ভাবে রবীন্দ্ররচনা পড়তে গিয়ে পাঠ্যসূচির রূপরেখায় অসঙ্গতি, সাল তারিখ নিয়ে নানান বিভ্রান্তি অনুভব করেন। তিনি মনে করেন রবীন্দ্রজীবনের এক বিশাল অংশ তমসাবৃত অবস্থায় রয়েছে। উৎসাহী হয়ে শুরু করেন গবেষণা ১৯৭২ খ্রিস্টাব্দ হতে। ১৯৮২ খ্রিস্টাব্দেই প্রকাশিত হয় "রবিজীবনী"(১২৬৮-৮৪)-র প্রথম খণ্ড এবং প্রকাশমাত্রই সর্বস্তরে আলোড়ন সৃষ্টি হয়। ১৯৮৪ খ্রিস্টাব্দে প্রকাশিত দ্বিতীয় খণ্ড একইভাবে সমাদৃত হয়। রবিজীবনীর প্রথম থেকে নবম খন্ডে আলোচিত হয়েছে রবীন্দ্র-জীবনের পঁয়ষট্টি বছর (১৮৬১-১৯২৬ খ্রি.)। "রবিজীবনী"র জন্য অধ্যাপক প্রশান্তকুমার পাল খ্যাতিমান হয়ে ওঠেন।
প্রশান্তকুমার পালের "রবিজীবনী"-র গুরুত্ব স্বীকার করে বুদ্ধদেব বসু লিখেছেন-
বাংলা সাহিত্যে তার এই অবদানের স্বীকৃতিস্বরূপ তিনি ১৯৮৫ খ্রিস্টাব্দে আনন্দবাজার গোষ্ঠীর "সুরেশচন্দ্র- স্মৃতি" আনন্দ পুরস্কার লাভ করেন। ওই বছরেই দিল্লি বিশ্ববিদ্যালয়ের বাংলা বিভাগ নরসিংহদাস পুরস্কার প্রদান করে।
অধ্যাপক প্রশান্তকুমার পালের "রবিজীবনী" ছাড়া অন্য রচিত গ্রন্থ হল-
বিশ্বভারতীতে আনন্দবাজার পত্রিকা গোষ্ঠীর প্রবর্তিত অশোককুমার সরকার স্মৃতি-বৃত্তির প্রথম প্রাপক হিসাবে ১৯৮৫ খ্রিস্টাব্দ হতে তিন বৎসর রবীন্দ্রভবনে গবেষণার কাজ করেন তিনি।
শেষজীবনে অধ্যাপক পাল শান্তিনিকেতনে বসবাস করতে থাকেন, কিন্তু তিনি দীর্ঘদিন গলায় ক্যানসারে আক্রান্ত ছিলেন। শেষে অত্যন্ত অসুস্থ হলে পড়লে কলকাতার এক বেসরকারি হাসপাতালে ভর্তি হন। ২০০৭ খ্রিস্টাব্দের ২৬শে নভেম্বর পরলোক গমন করেন।
মানবী গাগরু

মানবী গাগরু (জন্ম: ৫ সেপ্টেম্বর, ১৯৮৯) একজন ভারতীয় চলচ্চিত্র অভিনেত্রী, যিনি টিভিএফ পিচার্স, টিভিএফ ট্রিপলিং ও ফোর মোর শটস প্লিজ!-এর মতো বিভিন্ন ওয়েব ধারাবাহিকে অভিনয় করেছেন।
মানবী গাগরু ভারতের নয়াদিল্লিতে ১৯৮৯ সালের ৫ সেপ্টেম্বর জন্মগ্রহণ করেন। তার বাবা সুরেন্দর গাগরু এবং মা ঊর্মি গাগরু।
২০০৭ সালে ডিজনি চ্যানেলের টেলিভিশন শো "ধুম মাচাও ধুম"-এর মাধ্যমে মানবী তার কর্মজীবন শুরু করেন। তিনি "টিভিএফ পিচার্স", "টিভিএফ ট্রিপলিং", "মেড ইন হ্যাভেন" এবং "ফোর মোর শটস প্লিজ!"-এর মতো ওয়েব ধারাবাহিকে অভিনয়ের জন্য পরিচিতি লাভ করেন। ২০১৯ সালে তিনি সানি সিংয়ের বিপরীতে হাস্যরসাত্মক চলচ্চিত্র "উজদা চমন"-এ 'অপ্সরা' চরিত্রে অভিনয় করেছিলেন। তিনি আয়ুষ্মান খুরানার সাথে "শুভ মঙ্গল জ্যাদা সাবধান"-এ অভিনয় করেন।
রামকৃষ্ণ মিশন বালকাশ্রম উচ্চ বিদ্যালয়, রহড়া

রামকৃষ্ণ মিশন বালকাশ্রম উচ্চ বিদ্যালয় (উচ্চ মাধ্যমিক), রহড়া () খড়দহের রহড়া তে অবস্থিত একটি উচ্চ মাধ্যমিক বিদ্যালয়। বিদ্যালয়টি পরিচালনা করে রামকৃষ্ণ মিশন বালকাশ্রম, রহড়া, বেলুড় মঠ ও রামকৃষ্ণ মিশন। এটি পশ্চিমবঙ্গের অন্যতম উল্লেখযোগ্য বিদ্যালয়।
বিদ্যালয়ের মাধ্যমিক বিভাগ (পঞ্চম - দশম) পশ্চিমবঙ্গ মধ্যশিক্ষা পর্ষদ দ্বারা অনুমোদিত এবং উচ্চমাধ্যমিক বিভাগ (একাদশ - দ্বাদশ) পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত। এই স্কুলের উচ্চমাধ্যমিক বিভাগে কলা এবং বিজ্ঞান শাখা আছে।
স্বামী বিবেকানন্দ নিজের পরিকল্পনায় পরিকল্পিত এবং ব্যাখ্যা করেছেন:
১৯৪৩ এর বাংলা দুর্ভিক্ষের সময় ১ সেপ্টেম্বর ১৯৪৪ তারিখে মাত্র ৩৭ জন অনাথ শিশুকে নিয়ে স্বামী পুণ্যানন্দজী মহারাজ বালকাশ্রমের যাত্রা শুরু করেন।
বসুমতী সাহিত্য মন্দিরের কর্ণধার স্বর্গত শ্রীযুক্ত সতীশচন্দ্র মুখোপাধ্যায় এই আশ্রম এর সাহায্যকল্পে রহড়া গ্রামের তিনটি উদ্যানবাটি সহ সমস্ত সম্পত্তি, তার প্রিয় পুত্র স্বর্গত রামচন্দ্র ও স্বর্গতা কন্যা প্রীতির স্মৃতি রক্ষার্থে রামকৃষ্ণ মিশন কে দান করেন। শ্রীযুক্ত মুখোপাধ্যায় মহাশয়ের মৃত্যুর পর তার পূণ্যশীলা পত্নী ইন্দুপ্রভা দেবী তার উইল অনুসারে তিন লক্ষ টাকার কোম্পানির কাগজ এবং নিজস্ব দান হিসেবে আরো দশ হাজার টাকা এই আশ্রম স্থাপনের উদ্দেশ্যে দান করেন। এছাড়া কেন্দ্রীয় ও রাজ্য সরকারের সহানুভূতি ও অর্থানুকূল্যে, বহু সহৃদয় ব্যক্তি ও প্রতিষ্ঠানের দানে পুষ্ট হয়ে অল্পকালের মধ্যে বালকাশ্রম দেশের বৃহত্তম অনাথ আশ্রমগুলির অন্যতম বলে পরিগণিত হয়।
১৯৪৪ খ্রিস্টাব্দেই এই অনাথ বালকদের জন্য রামকৃষ্ণ মিশন বালকাশ্রম একটি প্রাথমিক বিদ্যালয় স্থাপন করে। সরকার বুনিয়াদী শিক্ষার কর্মসূচি চালু করার পর ১৯৫৪ খ্রিস্টাব্দে বিদ্যালয়টিকে প্রথম শ্রেণী থেকে পঞ্চম শ্রেণী পর্যন্ত একটি ইউনিটকে নিম্ন বুনিয়াদী বিদ্যালয়ে পরিণত করা হয় এবং স্থানীয় ছাত্রদের ভর্তি সুযোগ দেওয়া হয়। বিদ্যালয় ছাত্রসংখ্যা বৃদ্ধির সঙ্গে সঙ্গে ১৯৫৭ খ্রিস্টাব্দে দ্বিতীয় ইউনিট এবং ১৯৬১ খ্রিস্টাব্দের তৃতীয় ও চতুর্থ এবং ১৯৬৩ খ্রিস্টাব্দে পঞ্চম ইউনিট যুক্ত করা হয়। বর্তমানে পাঁচটি ইউনিট মিলিত হয়ে নিম্ন বুনিয়াদী বিদ্যালয় নামে পরিচিত।
বর্তমানে এটি পশ্চিমবঙ্গ ভারতের অন্যতম সেরা বিদ্যালয় প্রতিবছর এখান থেকে বহু ছাত্র বিভিন্ন পরীক্ষায় সেরা সাফল্য দেখিয়ে বিদ্যালয়কে গৌরবান্বিত করেছে। জাতীয় স্তরে সর্বভারতীয় মেডিকেল প্রবেশিকা পরীক্ষা, জেইই-মেইন, জেইই-অ্যাডভান্সড, কেভিপিওয়াই পরীক্ষায় ছাত্রদের অসামান্য সাফল্য দেখা গিয়েছে। এছাড়া আইএসআই প্রভৃতি পরীক্ষায় ছাত্রদের প্রদর্শন দুর্দান্ত।
বর্তমানে স্কুলটি পশ্চিমবঙ্গ সরকার কর্তৃক সেরা বিদ্যালয় সম্মানে ২ বার ভূষিত হয়েছে।
সদর দফতর বেলুড় মঠ দ্বারা নির্দেশিত নির্দেশ অনুসারে রামকৃষ্ণ মিশন বালকাশ্রম উচ্চ বিদ্যালয় প্রতিবেশী এলাকায় একটি স্বচ্ছ ভারত অভিযান সন্নিবেশিত পরিচ্ছন্ন কর্মসূচির ব্যবস্থা করেছিল। অষ্টম, নবম এবং দশম শ্রেণীর ৬০০ এরও বেশি শিক্ষার্থীরা, আশ্রমের মঠ সদস্য এবং ব্রহ্মচারীদের নির্দেশনায় এবং হাই স্কুলের প্রায় সব শিক্ষাদান ও অ-শিক্ষণ কর্মীদের সহায়তায় প্রোগ্রামে সক্রিয়ভাবে অংশগ্রহণ করে।
প্রায় প্রতিদিন দুঃস্থদের পরিষেবা ছাড়াও আর্তপীড়িতদের সাহায্য, দুর্যোগের ত্রাণ সরবরাহ করে রহড়া রামকৃষ্ণ মিশন এক অনন্য স্থান অধিকারে সক্ষম হয়েছে।
রামকৃষ্ণ মিশন বালকাশ্রম উচ্চ বিদ্যালয়ের ক্যাম্পাসে প্রতি বছর সাংস্কৃতিক অনুষ্ঠান পালন করা হয়:
এ ছাড়াও, প্রতি বছর স্কুল পশ্চিমবঙ্গের অনেক উল্লেখযোগ্য জায়গায় ক্লাস তৃতীয় - দ্বাদশ এর জন্য শিক্ষামূলক ভ্রমণ পরিচালনা করে।
২০২১–২২ ফেডারেশন কাপ (বাংলাদেশ)

The 2021–22 Federation Cup (due to sponsorship from Bashundhara Group also known as Bashundhara Group Federation Cup 2021) was the 33rd edition of the tournament, the main domestic annual top-tier clubs football competition in Bangladesh organized by Bangladesh Football Federation (BFF). The 12 participants were competed in the tournament. The tournament was played from 25 December 2021 to 9 January 2022. The winner of the tournament will earn the slot of playing Qualifying play-off of 2023–24 AFC Cup.
Dhaka Abahani are current champions. The club have defeated Rahmatganj MFS by 2–1 on 9 January 2022 to lift the trophy for the twelfth time.
হিং

হিং (বৈজ্ঞানিক নাম: "Ferula assa-foetida") হল একটি বহুবর্ষজীবী উদ্ভিদ, যা তিন থেকে চার মিটার পর্যন্ত লম্বা হয়। মরুভূমিতে এই গাছটি অনায়াসে বেঁচে থাকতে পারে।
জুলাই মাসে এই উদ্ভিদের ফুল ধরে। প্রজাতিটি হার্মাফ্রোডাইট (পুরুষ এবং মহিলা উভয় অঙ্গ রয়েছে) এবং এদের মধ্যে পতঙ্গ পরাগায়ন হয়ে থাকে। এই উদ্ভিদ স্ব-উর্বর। এই উদ্ভিদে জন্য হালকা (বেলে), মাঝারি (দোআঁশ) এবং ভারী (কাদামাটি) মাটি উপযুক্ত এবং ভাল-নিষ্কাশনের ব্যবস্থা রাখতে হয়। উপযুক্ত পিএইচ: অ্যাসিড, নিরপেক্ষ এবং মৌলিক (ক্ষারীয়) মাটি। এটি ছায়ায় বাড়তে পারে না। এটি শুষ্ক বা আর্দ্র মাটি পছন্দ করে। হিং গাছ বহুবর্ষজীবী উদ্ভিদ, এদের ফাপা কান্ড জল ধরে রাখতে সক্ষম। গাছের মূল্যবান অংশ হলো গাছের আঠা, যা শুকিয়ে হিং তৈরি করা হয়। গাছ দুই থেকে চার মিটার উঁচু হয়। এটি সাধারণত পাথূরে পাহাড়ি উঁচু ভূমিতে জন্মে থাকে। হিং একটি মসলা জাতীয় উদ্ভিদ এর ফুলগুলি থোকা থোকা আকারে ঝুলে থাকে কান্ড শাখা প্রশাখা সরল আকারে বিস্তার লাভ করে। এই গাছের ছালে আঠা যুক্ত পদার্থ থাকে সেটিই হলো মসলা যা ঔষধি ও রান্নাবান্নার কাজে ব্যবহৃত হয়। সুগন্ধিযুক্ত এই মসলায় ঔষধি গুনাগুনে ভরপুর। এদের দুইটি প্রজাতি হয়, লাল ও সাদা। 
অঞ্চল ভেদে হিং বিভিন্ন নামে পরিচিত যেমনঃ হিঙ্গু, হিং, হিংগার, কায়াম, ইঙ্গার প্রভৃতি। সংস্কৃত ভাষায় একে হিঙ্গু ও ফারসি ভাষায় আঞ্জাদান নামে পরিচিত। বৈজ্ঞানিক নাম - Ferula assa-foetida।
পৃথিবীর বিভিন্ন দেশে হিং বা হিঙ্গু পাওয়া যায় তন্মধ্যে পাকিস্তান, আফগানিস্তান, পারস্য, পাঞ্জাব, মূলতান, ইরান, তুর্কিস্থান এবং ভারতের হিমাচল প্রদেশ, পাকিস্থানের সিন্ধুপ্রদেশে বেশি দেখা যায়।
ভারতীয় উপমহাদেশে হিঙ্গুর ব্যবহারের প্রচলন রয়েছে অনেক প্রাচীনকাল থেকে। হিংয়ের কথা ভগবত গীতা, পুরানে উল্লেখ আছে। বৈদিক যুগেও হিমাচল প্রদেশ হিং এর আবাদ হত। পৃথিবীর ভিতরে একমাত্র ভারতেই ৭০ শতাংশ হিং ব্যবহৃত হয়। আফগানিস্তানের কাবুলিওয়ালারা হিং এর ব্যবসা করত। তারা বাংলাদেশেও এসেছিল ব্যবসা বাণিজ্য করতে, তার মধ্য হিং ছিল। বাংলার প্রত্যেকের রান্নাঘরে তখন এই মশলা পাওয়া যেত। ইরানি ও ভারতীয়রা তরকারির স্বাদ বাড়ানোর জন্য হিং ব্যবহার করে থাকে। পাকিস্তান ও আফগানিস্তানের অধিবাসীরা আচারে এর ব্যবহার করে। এই গাছের আঠা মূলত বিভিন্ন রোগের ওষুধ হিসাবে ব্যবহৃত হয়। আঠা সুগন্ধি যুক্ত। ভারতীয়রা বিভিন্ন ওষুধে এর মিশ্রণ যোগ করে। পেট ফাঁপা সমস্যা, হাঁপানি, এজমা, ব্রংকাইটিস, স্নায়ুরোগ, নিউমোনিয়া, আর্থারাইটিস এই সমস্ত রোগে হিং এর আঠা উপকারী। বর্তমানে ইরান, আফগানিস্তান, তাজাকিস্তান, তুর্কেমেনিস্তান অঞ্চলে হিং চাষ হচ্ছে বিশেষ করে মধ্য এশিয়ার অঞ্চল হিং চাষের জন্য বিখ্যাত।
সাউথ পার্ক

সাউথ পার্ক হল একটি আমেরিকান অ্যানিমেটেড সিটকম যা ট্রে পার্কার এবং ম্যাট স্টোন দ্বারা নির্মিত এবং কমেডি সেন্ট্রালের জন্য ব্রায়ান গ্রেডেন দ্বারা উন্নীত। সিরিজটি চারটি ছেলেকে ঘিরে তৈরি হয়েছে স্ট্যান মার্শ, কাইল ব্রফ্লোভস্কি, এরিক কার্টম্যান এবং কেনি ম্যাককরমিক এবং কলোরাডো শহরের আশেপাশে তাদের অবস্থান। "সাউথ পার্ক" তার অশ্লীলতা এবং অন্ধকার, পরাবাস্তব হাস্যরসের জন্য কুখ্যাত হয়ে ওঠে যা একজন প্রাপ্তবয়স্ক দর্শকের দিকে বিস্তৃত বিষয়কে ব্যঙ্গ করে।
পার্কার এবং স্টোন "দ্য স্পিরিট অফ ক্রিসমাস" নামে দুটি অ্যানিমেটেড শর্ট ফিল্ম থেকে "সাউথ পার্ক" তৈরি করেছেন। দ্বিতীয় শর্ট ফিল্মটি প্রথম ইন্টারনেটে ভাইরাল ভিডিও হয়ে উঠে। শেষ পর্যন্ত "সাউথ পার্ক" তৈরী করে। পাইলট পর্বটি কাটআউট অ্যানিমেশন ব্যবহার করে তৈরি করা হয়েছিল। পরবর্তী পর্বগুলি কম্পিউটার অ্যানিমেশন দিয়ে তৈরি করা হয়। "সাউথ পার্কে" পুনরাবৃত্ত অক্ষরগুলির একটি খুব বড় সংমিশ্রণ দেখা যায়। 
১৩ আগস্ট ১৯৯৭ এ আত্মপ্রকাশের পর থেকে "সাউথ পার্কের" ৩০টি পর্ব সম্প্রচার করা হয়েছে। এটি দুর্দান্ত সাফল্যের সাথে আত্মপ্রকাশ করেছে। ধারাবাহিকভাবে যেকোনো মৌলিক কেবল প্রোগ্রামের সর্বোচ্চ রেটিং অর্জন করেছে। এটি কমেডি সেন্ট্রালের সর্বোচ্চ-রেটেড প্রোগ্রামগুলির মধ্যে একটি। দুটি টেলিভিশন " দ্য প্যানডেমিক স্পেশাল " এবং " সাউথ পারকিউ ভ্যাকসিনেশন স্পেশাল ", যথাক্রমে সেপ্টেম্বর ২০২০ এবং মার্চ ২০২১ এ ২০২১ সালের আগস্টে, পার্কার এবং স্টোন ভায়াকমসিবিএস-এর সাথে একটি চুক্তির ঘোষণা দেন যা 2027 সালে কমেডি সেন্ট্রালের জন্য 30 সিজনে শোটি স্লেট করবে এবং পরবর্তীকালে ২০২১ সালে দুটি প্রিমিয়ার সহ প্যারামাউন্ট এর 25 নভেম্বর, 2021-এ, প্রথম চলচ্চিত্র, "সাউথ পার্ক: পোস্ট কোভিড", প্যারামাউন্ট এ মুক্তি পায়।
"সাউথ পার্ক" অসংখ্য প্রশংসা পেয়েছে, যার মধ্যে রয়েছে পাঁচটি প্রাইমটাইম এমি অ্যাওয়ার্ড, একটি পিবডি অ্যাওয়ার্ড এবং বিভিন্ন প্রকাশনার সেরা টেলিভিশন অনুষ্ঠানের তালিকায় অসংখ্য অন্তর্ভুক্তি।সিরিজের উপর ভিত্তি করে একটি চলচ্চিত্র, "সাউথ পার্ক: বিগার লঙ্গার অ্যান্ড আনকাট", ১৯৯৯ সালের জুন মাসে বাণিজ্যিক এবং সমালোচনামূলক সাফল্যের জন্য মুক্তি পায়, যা একাডেমি পুরস্কারের মনোনয়ন লাভ করে। ২০১৩ সালে, "টিভি গাইড" "সাউথ পার্ককে" সর্বকালের দশম সেরা টিভি কার্টুন হিসেবে স্থান দিয়েছে।
মাতা অমৃতানন্দময়ী

মাতা অমৃতানন্দময়ী দেবী (মূল নাম: সুদামণি, ২৭ সেপ্টেম্বর,১৯৫৩) একজন ভারতীয় আধ্যাত্মবাদী এবং সমাজকর্মী ছিলেন।
২০২১ ফিফা আরব কাপে অংশগ্রহণকারী দল

২০২১ ফিফা আরব কাপ হচ্ছে কাতারে ২০২১ সালের ৩০শে নভেম্বর থেকে ১৮ই ডিসেম্বর পর্যন্ত অনুষ্ঠিত একটি আসন্ন আন্তর্জাতিক ফুটবল প্রতিযোগিতা। এই নিবন্ধে ২০২১ ফিফা আরব কাপে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ১৫টি জাতীয় দল সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি ফিফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২১ সালের ৩০শে নভেম্বর (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।
হানুক্কা

হানুক্কাহ ( ; <templatestyles src="Script/styles_hebrew.css" />‎  'Ḥanukká,'  'হানুক্কাহ' </img> ), এছাড়াও প্রভা উৎসব (হিসাবে পরিচিত , ), হল একটি ইহুদি উত্সব যা জেরুজালেমের পুনরুদ্ধার এবং পরবর্তীকালে দ্বিতীয় মন্দিরের পুনঃসমর্পনের স্মরণে দ্বিতীয় শতাব্দীর খ্রিস্টপূর্বাব্দে সেলিউসিড সাম্রাজ্যের বিরুদ্ধে ম্যাকাবিয়ান বিদ্রোহের শুরুতে।
হিব্রু ক্যালেন্ডার অনুসারে কিসলেভের 25 তম দিন থেকে শুরু করে আট রাত এবং দিন ধরে হানুক্কা পালন করা হয় , যা গ্রেগরিয়ান ক্যালেন্ডারে নভেম্বরের শেষ থেকে ডিসেম্বরের শেষের দিকে যে কোনও সময় হতে পারে।নয়টি শাখা সহ একটি ক্যান্ডেলব্রামের মোমবাতি জ্বালিয়ে উৎসবটি পালন করা হয়, যাকে সাধারণত মেনোরাহ বা হানুকিয়া বলা হয়।একটি শাখা সাধারণত অন্যটির উপরে বা নিচে রাখা হয় এবং এই মোমবাতি অন্য আটটি মোমবাতি জ্বালাতে ব্যবহৃত হয়।এই অনন্য মোমবাতি বলা হয় "shamash" ( , "অ্যাটেনডেন্ট")।উত্সবের শেষ রাতে সব আটটি মোমবাতি একসাথে জ্বালানো না হওয়া পর্যন্ত "প্রতি রাতে, শমাশ" দ্বারা একটি অতিরিক্ত মোমবাতি জ্বালানো হয়। অন্যান্য হানুক্কাহ উত্সবের গাওয়া অন্তর্ভুক্ত হানুক্কাহ গান, এর খেলা খেলে dreidel এবং যেমন তেল ভিত্তিক খাবার, খাওয়া latkes এবং sufganiyot, এবং দুগ্ধ্বজাত খাবার।1970 এর দশক থেকে, বিশ্বব্যাপী চাবাদ হাসিডিক আন্দোলন অনেক দেশে উন্মুক্ত পাবলিক প্লেসে পাবলিক মেনোরাহ লাইটিং শুরু করেছে।
যদিও কঠোরভাবে ধর্মীয় পরিপ্রেক্ষিতে এটি একটি অপেক্ষাকৃত সামান্য ছুটির দিন, হানুক্কাহ উত্তর আমেরিকা এবং অন্যত্র, বিশেষ করে ধর্মনিরপেক্ষ ইহুদিদের মধ্যে বড় সাংস্কৃতিক তাত্পর্য অর্জন করেছে, কারণ ক্রিসমাসের একই সময়ে এটি ঘটেছিল।
এশীয় মার্কিন

এশীয় মার্কিন হলো এশীয় বংশোদ্ভূত মার্কিন (প্রাকৃতিক মার্কিনরা সহ যারা এশিয়ার নির্দিষ্ট অঞ্চল থেকে আসা অভিবাসী এবং এই ধরনের অভিবাসীদের বংশধর)। যদিও এই শব্দটি ঐতিহাসিকভাবে এশিয়া মহাদেশের সমস্ত আদিবাসীদের জন্য ব্যবহৃত হয়েছিল, তবে মার্কিন যুক্তরাষ্ট্রের আদমশুমারি ব্যুরোর দ্বারা "এশীয়" শব্দটির ব্যবহার পশ্চিম এশিয়া সহ এশিয়ার কিছু অংশের জাতিগত উৎসের লোকদের বাদ দেয় যারা এখন শ্রেণীবদ্ধ করা হয়েছে মধ্যপ্রাচ্য আমেরিকান হিসাবে; এবং মধ্য এশিয়ার যারা মধ্য এশীয় মার্কিন হিসেবে শ্রেণীবদ্ধ। "এশীয়" আদমশুমারি বিভাগে এমন লোকেদের অন্তর্ভুক্ত যারা আদমশুমারিতে তাদের জাতিগুলোকে "এশীয়" হিসাবে নির্দেশ করে বা রিপোর্ট করা এন্ট্রি যেমন "চীনা, ভারতীয়, ফিলিপিনো, ভিয়েতনামী, ইন্দোনেশীয়, কোরীয়, জাপানি, মালয়েশীয় এবং অন্যান্য এশীয়"। ২০১৮ সালে, এশীয় মার্কিনরা মার্কিন জনসংখ্যার ৫.৪% নিয়ে গঠিত; বহুজাতিক এশীয় মার্কিন সহ, এটি বৃদ্ধি পায় ৬.৫% শতাংশে। ২০১৯ সালে, এশীয় মার্কিনদের আনুমানিক সংখ্যা ছিল ২২.৯ মিলিয়ন।
চীনা, ভারতীয় এবং ফিলিপিনো মার্কিনরা যথাক্রমে ৫ মিলিয়ন, ৪.৩ মিলিয়ন এবং ৪ মিলিয়ন লোক নিয়ে এশীয় মার্কিন জনসংখ্যার বৃহত্তম অংশ গঠিত। এই সংখ্যাগুলি মোট এশীয় মার্কিন জনসংখ্যার ২৩%, ২০% এবং ১৮% বা মোট মার্কিন জনসংখ্যার ১.৫% এবং ১.২% এর সমান। যদিও এশিয়া থেকে অভিবাসীরা ১৭ শতক থেকে সমসাময়িক মার্কিন যুক্তরাষ্ট্রের কিছু অংশে ছিল (দক্ষিণ এশীয় ক্রীতদাস সহ), ১৯ শতকের মাঝামাঝি পর্যন্ত বড় আকারের অভিবাসন শুরু হয়নি। ১৮৮০-১৯২০-এর দশকে নেটিভিস্ট অভিবাসন আইন বিভিন্ন এশীয় গোষ্ঠীকে বাদ দিয়েছিল, অবশেষে মহাদেশীয় মার্কিন যুক্তরাষ্ট্রে প্রায় সমস্ত এশীয় অভিবাসন নিষিদ্ধ করেছিল। ১৯৪০-৬০-এর দশকে অভিবাসন আইন সংস্কারের পর, জাতীয় উৎসের কোটা বাতিল করলে, এশীয় অভিবাসন দ্রুত বৃদ্ধি পায়। ২০১০ সালের আদমশুমারির বিশ্লেষণে দেখা গেছে যে এশীয় মার্কিনরা মার্কিন যুক্তরাষ্ট্রে দ্রুত বর্ধনশীল জাতিগোষ্ঠী।
মুস্তফা নাজিম

মুস্তফা নাজিম জারি আল শাব্বানি (, ; ২৩ সেপ্টেম্বর ১৯৯৩; মুস্তফা নাজিম নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল দিওয়ানিয়াহ এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০০৯–১০ মৌসুমে, ইরাকি ফুটবল ক্লাব আল দিওয়ানিয়াহের যুব পর্যায়ের হয়ে খেলার মাধ্যমে মুস্তফা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, ইরাকি ক্লাব আল নাজাফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল নাজাফের হয়ে তিন মৌসুম অতিবাহিত করার পর ২০১৩–১৪ মৌসুমে তিনি আল কুয়াহ আল জাউইয়াহে যোগদান করেছেন। আল কুয়াহ আল জাউইয়াহে মাত্র এক মৌসুম অতিবাহিত করার পর ইরবিলের সাথে চুক্তি স্বাক্ষর করেছেন। পরবর্তীকালে, তিনি নাফত আল ওয়াসাত, আল মিনাআ, আল নাজাফ, আল শুর্তাহ এবং আল জাওরাআর হয়ে খেলেছেন। ২০২০–২১ মৌসুমে, তিনি আল জাওরাআ হতে ইরাকি ক্লাব আল দিওয়ানিয়াহে যোগদান করেছেন।
২০১১ সালে, মুস্তফা ইরাক অনূর্ধ্ব-২০ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০১৩ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৩১ ম্যাচে ৩টি গোল করেছেন।
মুস্তফা নাজিম জারি আল শাব্বানি ১৯৯৩ সালের ২৩শে সেপ্টেম্বর তারিখে ইরাকের আল দিওয়ানিয়াহে জন্মগ্রহণ করেছেন এবং সেখানেই তার শৈশব অতিবাহিত করেছেন।
মুস্তফা ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।
২০১৩ সালের ৬ই ফেব্রুয়ারি তারিখে, ১৯ বছর, ৪ মাস ও ১৪ দিন বয়সে, ডান পায়ে ফুটবল খেলায় পারদর্শী মুস্তফা ইন্দোনেশিয়ার বিরুদ্ধে অনুষ্ঠিত ২০১৫ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইরাক ১–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে মুস্তফা সর্বমোট ৪ ম্যাচে ১টি গোল করেছেন।
ভিয়েতনামের প্রশাসনিক স্তর

ভিয়েতনাম ৫টি শহর ও ৫৮টি প্রদেশ নিয়ে ৬৩টি প্রদেশ ও শহরে বিভক্ত। এটি একটি একক রাষ্ট্র, তাই রাজ্য বা স্ব-শাসিত প্রদেশ বলে কিছু নেই ।
আনুষ্ঠানিকভাবে, ভিয়েতনাম ৩টি প্রশাসনিক স্তরে বিভক্ত, প্রতিটি স্তরে বিভিন্ন ধরনের প্রশাসনিক বীভাগ রয়েছে:
চতুর্থ টিয়ার এছাড়াও হ্যামলেট "(Xóm," "পি)" এবং ভিলেজ "(ল্যাঙ," "thôn," ব্যন")" হিসেবে বিদ্যমান। তবে এটি একটি অফিসিয়াল স্তর নয়।
প্রথম স্তরে, ৫টি পৌরসভা এবং ৫৮টি প্রদেশ রয়েছে
পৌরসভাগুলিকে উপবিভক্ত করা হয়েছে: জেলা-স্তরের শহর (পৌর শহর), আরবান জেলা (বরো), জেলা-স্তরের শহর (টাউন) এবং জেলা (কাউন্টি)। পৌরসভার কোন সরকারী রাজধানী নেই তবে সাধারণত স্থানীয় কর্তৃপক্ষের আসনটি কেন্দ্রীয় শহুরে জেলায় অবস্থিত।
প্রদেশগুলিকে উপবিভক্ত করা হয়েছে: জেলা-স্তরের শহর (শহর), জেলা-স্তরের শহর (শহর) এবং জেলা (কাউন্টি)। সাধারণত, প্রাদেশিক শহর বা শহর সেই প্রদেশের রাজধানী।
ভিয়েতনামের সাধারণ পরিসংখ্যান অফিসের (GSO) সর্বশেষ সূত্রের ভিত্তিতে, ৭০৭টি দ্বিতীয় স্তরের ইউনিট রয়েছে। 
গ্রামীণ জেলা শহরে উন্নীত করা যেতে পারে, যা প্রাদেশিক শহরে উন্নীত করা যেতে পারে।
শহুরে জেলাগুলিকে উপবিভক্ত করা হয়েছে: ওয়ার্ড, যখন শহরগুলিকে উপবিভক্ত করা হয়েছে: ওয়ার্ড এবং কমিউন৷ গ্রামীণ জেলাগুলিকে উপবিভক্ত করা হয়েছে: টাউনশিপ এবং কমিউন।
শহুরে জেলা এবং গ্রামীণ জেলার জন্য কোন নির্দিষ্ট রাজধানী নেই, তবে সাধারণত স্থানীয় কর্তৃপক্ষের আসন কেন্দ্রীয় ওয়ার্ড বা টাউনশিপে অবস্থিত। একইভাবে, প্রাদেশিক শহর বা শহরের জন্য কোন নির্দিষ্ট রাজধানী নেই, তবে সাধারণত স্থানীয় কর্তৃপক্ষের আসন কেন্দ্রীয় ওয়ার্ডে অবস্থিত।
২০২০ সালের হিসাবে, GSO নির্দেশ করেছে যে ১,৭১২টি ওয়ার্ড, ৬০৫টি টাউনশিপ এবং ৮,২৯৭টি কমিউন সহ ১০,৬১৪টি তৃতীয় স্তরের ইউনিট রয়েছে। 
টাউনশিপগুলি ভিয়েতনামীতে থু ট্রান নামে পরিচিত, তবে কম সাধারণ ধরনের টাউনশিপ হল ফার্ম টাউনশিপ (thị trấn nông trường)। 
কমিউনকে টাউনশিপ বা ওয়ার্ডে উন্নীত করা যেতে পারে।
ভিয়েতনাম নির্বাচনী বিভাগ এবং সামরিক অঞ্চলেও বিভক্ত।
ভৌগোলিকভাবে, ভিয়েতনামের সমাজতান্ত্রিক প্রজাতন্ত্র 3টি অঞ্চলে বিভক্ত কিন্তু, ভিয়েতনামের সরকার প্রায়শই এটিকে 8টি প্রশাসনিক অঞ্চলে বিভক্ত করে:
প্রতিটি প্রশাসনিক অঞ্চলের মধ্যে, তারা বিভিন্ন প্রথম স্তরের প্রশাসনিক ইউনিট নিয়ে গঠিত।
নির্বাচনী উদ্দেশ্যে, প্রতিটি প্রদেশ বা পৌরসভাকে নির্বাচনী ইউনিটে বিভক্ত করা হয়েছে ( "đơn vị bầu cử" ) যেগুলি আবার ভোটিং অঞ্চলে বিভক্ত ( "khu vực bỏ phiếu" )। নির্বাচনী বিভাগের সংখ্যা নির্বাচন থেকে নির্বাচনে পরিবর্তিত হয় এবং সেই প্রদেশ বা পৌরসভার জনসংখ্যার উপর নির্ভর করে।
২০১১ সালের সংসদ নির্বাচনের পর থেকে, এখানে 183টি নির্বাচনী ইউনিট এবং ৮৯,৯৬০টি ভোটিং অঞ্চল রয়েছে।
ভিয়েতনাম পিপলস আর্মি ৮টি সামরিক অঞ্চলে সংগঠিত:
ভিয়েতনামের শহরের তালিকা
নং খাই

<templatestyles src="Module:Infobox/styles.css"></templatestyles>
নং খাই ( , ) উত্তর-পূর্ব থাইল্যান্ডের একটি শহর। এটি নং খাই প্রদেশের রাজধানী। নং খাই শহরটি মুয়াং নং খাই জেলা হিসাবে পরিচালিত হয়।
নং খাই মেকং নদীর তীরে অবস্থিত, প্রথম থাই-লাও ফ্রেন্ডশিপ ব্রিজের কাছে, নদীটি লাওস পর্যন্ত বিস্তৃত। থাই-লাও ফ্রেন্ডশিপ ব্রিজটি মূলত অস্ট্রেলিয়ান সরকার লাও সরকারকে অর্থায়ন দিয়ে উপহার করেছিল। এটি লাওর রাজধানী ভিয়েনতিয়েনে যাওয়ার রাস্তা। থাইল্যান্ডের সি চিয়াং মাই জেলার বিপরীতে উত্তর তীরে দূরে অবস্থিত থানালেঙ্গ - ভিয়েনতিয়েনকে যুক্ত করতে একটি রেল পথ নির্মাণ শুরু হয় ২০০৭ এ এবং খোলা হয় ৫ মার্চ ২০০৯।
নং খাই সড়ক পথে ব্যাংককের উত্তরে এবং উদন থানির উত্তরে।
পুরানো সিটি হলের সামনে প্রাপ হো মনুমেন্ট (এখন একটি জাদুঘর এবং সাংস্কৃতিক কেন্দ্র) হাও যুদ্ধের মৃতদের স্মৃতিচারণ করে।
বৌদ্ধ লেন্ট উৎসবের সময় নং খাই একটি জনপ্রিয় গন্তব্য হয়ে উঠেছে যখন রহস্যময় আলোর বল, বা নাগা ফায়ারবল , মেকং নদী থেকে উঠে আসে। বলগুলি একটি কমলা সূর্যের অনুরূপ। তারা প্রায় 6-9 মিটার (20 থেকে 30 ফুট) নদী থেকে উঠে আসে এবং তিন থেকে পাঁচ সেকেন্ড পরে অদৃশ্য হয়ে যায়। যদিও অন্যান্য সময়ে ফায়ারবলগুলি দেখা যায়, বেশিরভাগ থাই অক্টোবরে পূর্ণিমার সময় তাদের দেখার জন্য ভ্রমণ করে যখন তাদের ঘটনা অনেক বেশি বলে মনে করা হয়।
নং খাই-এর প্রধান দর্শনীয় স্থান হল সালা কেওকু (বিকল্পভাবে সালা কাউ কু নামে বানান, যা ওয়াট খায়েক নামেও পরিচিত), বিশাল ভাস্কর্যের একটি পার্ক, প্রায় 20 টিরও বেশি মি লম্বা। পার্কটি রহস্যবাদী লুয়াং পু বুনলেউয়া সুলিলাতের হাতের কাজ, যিনি 1978 সালে জমিটি কিনেছিলেন যখন তিনি তার স্থানীয় লাওস থেকে নির্বাসিত হয়েছিলেন, যেখানে তিনি 1950 এর দশকে ভিয়েনতিয়েনে একই রকম একটি পার্ক তৈরি করেছিলেন। বৌদ্ধ এবং হিন্দুত্ববাদী মতাদর্শের সংশ্লেষণ করে, বুদ্ধ, বহু-সশস্ত্র দেবী, একটি সাত-মাথা বিশিষ্ট নাগা সাপ এবং বিভিন্ন মানব-প্রাণী সংকর এই সাইটে আধিপত্য বিস্তার করে।
বিংশ শতাব্দীর বৌদ্ধ ইতিহাসের উল্লেখযোগ্য ব্যক্তিরা নং খাইতে বসবাস করেছেন -- বিশ্বখ্যাত বৌদ্ধ পণ্ডিত এবং নেতৃস্থানীয় ধ্যান শিক্ষক আজান সুমেধো নং খাইয়ের ওয়াট সিসাকেটে নিযুক্ত হয়েছিলেন।
মহাথালা আমেরিয়া

ফ্যালকেট ওকব্লু(বৈজ্ঞানিক নাম: "Mahathala ameria (Hewitson)") 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
ফ্যালকেট ওকব্লু এর প্রজাতিগুলো হলো:
ভারতে প্রাপ্ত ফ্যালকেট ওকব্লু এর উপপ্রজাতি হল-
ভারতে পশ্চিমবঙ্গ থেকে আসাম, খাসি পাহাড় এবং উত্তর-পূর্ব ভারতের অন্যান্য অংশে দক্ষিণ মায়ানমার, থাইল্যান্ড, লাওস এবং জাভা পর্যন্ত দেখা যায়। এছাড়া পশ্চিম এবং দক্ষিণ চীন, হাইনান এবং তাইওয়ান এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল উজ্জ্বল ঘন নীল এবং সামনের ডানার কোস্টাল এবং টর্নাল প্রান্তভাগ সরুভাবে কালচে বাদামী বর্ডারযুক্ত। অ্যাপেক্স একই বর্নের এবং চওড়া। পিছনের ডানার কোস্টাল এবং টর্নাল বর্ডার অধিক চওড়া এবং কোস্টাল অং ফ্যালকেট অথবা কাস্তের মত। পিছনের ডানা লেজযুক্ত এবং লেজটি সামান্য চওড়া এবং প্রান্তভাগ গোলাকৃতি।
ডানার নিম্নতল বাদামী এবং কালচে বাদামী মিশ্রন। সামনের ডানায় সেল এর ভিতরে কালচে বাদামী বর্নের এবং উভয় প্বার্শে সাদা প্রান্তে ঘেরা দুটি বার (bar) দেখা যায়। সেল প্রান্তের বারটি সেল মধ্যভাগের বার অপেক্ষা বড়। অ্যাপেক্স ফ্যাকাশে সাদা বর্নের। পোস্ট ডিসকাল বন্ধনীটি বাইরের এবং ভিতরের দিকে ফ্যাকাশে সাদা সীমানাযুক্ত। টার্মেন ঢেউ খেলানো। নিচের ডানায় বেসাল অংশে ছোট-বড় কিছু ফ্যাকাশে সাদা ছোপ বর্তমান। ডিসকাল বন্ধনীর ছোপগুলির বাইরের দিকের প্রান্ত কম-বেশী দন্তাকৃতি (dentated)। ডানার ভিতরে দিকের অর্ধ কালচে বাদামী এবং বাইরের অর্ধ ফ্যাকাশে সাদা এবং ফ্যাকাশে বাদামীর মিশ্রন।
ডানার উপরিতল বাদামী অথবা কালচে বাদামী এবং ডানার বেসাল এবং ডিসকাল অংশের খানিকটা নীলচে বেগুনি। ডানার নিম্নতল পুরুষ প্রকারের অনুরূপ।
অন্যান্য ওকব্লুদের ন্যায়, ফ্যালকেট ওকব্ল র উড়ান খুবই স্বল্পদূরত্বের এবং দ্রুতভেগে চক্রাকারে পাঁক খেয়ে আবার পূর্বের অবস্থানে ফিরে আসে। এরা স্বভাবে আঞ্চলিক অথবা স্থানিক (territoriaL)। জঙ্গল অথবা ঝোপঝাড় আবৃত পরিবেশে কম অথবা মাঝারী উচ্চতা সম্পন্ন অঞ্চলে এদের দেখতে পাওয়া যায় বিশেষ করে বর্ষাকালে। গাছের কান্ডের রস এবং ফলের রস ইত্যাদি এদের অতি প্রিয়, বিশেষত পাম গাছ (তাল এবং খেজুর ইত্যাদি)।
সামুয়েল এলভির

সামুয়েল ইভান এলভির সুনিয়িগা (; জন্ম: ২৫ এপ্রিল ২০০১; সামুয়েল এলভির নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ইউপিএনএফএম এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০২১ সালে, এলভির হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
সামুয়েল ইভান এলভির সুনিয়িগা ২০০১ সালের ২৫শে এপ্রিল তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
এলভির জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
পঞ্চভুজাকার প্রিজম

পঞ্চভুজাকার ভূমি বিশিষ্ট প্রিজমই জ্যামিতিতে পঞ্চভুজাকার প্রিজম যা আসলে ৭টি তল, ১৫টি প্রান্তরেখা এবং ১০টি শীর্ষযুক্ত এক প্রকার সপ্ততলক।
পঞ্চভুজাকার প্রিজমের প্রতিটি তল সুষম হলে এটি একটি অর্ধসুষম বহুতলক এবং আরও সাধারণভাবে বললে ধ্রুব বহুতলক হবে। তৃতীয়ত এমন অসংখ্য প্রিজম রয়েছে যা কিছু বর্গাকার তল এবং দুটি সুষম তল দ্বারা গঠিত। একে t{2,5} শ্লাফ্লি প্রতীকের মাধ্যমে উপস্থাপিত একটি ছিন্নশির পঞ্চভুজাকার হোসোতলক বা হোসোহেড্রনরূপে গণ্য করা যেতে পারে। এর বিকল্প হিসেবে একে একটি সুষম পঞ্চভুজ ও একটি রেখাংশের কার্তেসীয় গুণজরূপে গণ্য এবং {5}x{} গুণজটির দ্বারা উপস্থাপন করা যেতে পারে। পঞ্চভুজাকার প্রিজমটি দ্বৈত বহুতলকযুক্ত
হলে এটি একটি পঞ্চভুজাকার বাইপিরামিড হবে।
কোন ডান পঞ্চভুজাকার প্রিজমের প্রতিসাম্য গ্রুপ ২০ ক্রমের "D" হবে এবং ঘূর্ণন গ্রুপ হবে ১০ ক্রমের।
সকল প্রিজমের ন্যায় পঞ্চভুজাকার প্রিজমেরও আয়তন হবে প্রিজমটির পঞ্চভুজাকার ভূমি এবং উচ্চতার গুণফল অর্থাৎ পঞ্চভুজাকার ভূমির ক্ষেত্রফলের সাথে ঐ ভূমি থেকে এর লম্বদিকে থাকা যেকোন প্রান্তরেখার মধ্যবর্তী দূরত্বের গুণফল।
"h" প্রান্তবিশিষ্ট ধ্রুব পঞ্চভুজীয় প্রিজমের আয়তনের সূত্র হল:
আলোকবিজ্ঞানে কোন ছবির কাইরালিটির পরিবর্তন ছাড়াই ছবিটিকে সমকোণে ঘোরানোর কাজে পেন্টাপ্রিজম নামক অধ্রুবীয় পঞ্চভুজাকার প্রিজমের ব্যবহার করা হয়। 
চার মাত্রার পরিসরে একে চারটি অপ্রিজমীয় অধ্রুব ৪-পলিটপের কোষরূপে দেখা যায়:
মিসিসিপি বিশ্ববিদ্যালয়

মিসিসিপি বিশ্ববিদ্যালয় মিসিসিপি রাজ্যের অক্সফোর্ডে অবস্থিত একটি সরকারি গবেষণা বিশ্ববিদ্যালয়। জ্যাকসনে মেডিকেল সেন্টার সহ মিসিসিপি বিশ্ববিদ্যালয় নথিভুক্তির দ্বারা রাজ্যের বৃহত্তম বিশ্ববিদ্যালয় এবং মিসিসিপির প্রধান বিশ্ববিদ্যালয়।
মিসিসিপি আইনসভা কর্তৃক ১৮৪৪ সালের ২৪শে ফেব্রুয়ারি বিশ্ববিদ্যালয়টি সনন্দ দ্বারা প্রতিষ্ঠিত হয় এবং চার বছর পরে ৮০ জন শিক্ষার্থী প্রথম ভর্তি হয়। এটি গৃহযুদ্ধের সময় একটি কনফেডারেট হাসপাতাল হিসেবে পরিচালিত হয় এবং ইউলিসিস এস. গ্রান্টের বাহিনী কর্তৃক একটুর জন্য ধ্বংস এড়ানো হয়। একটি জাতিগত দাঙ্গা ১৯৬২ সালে নাগরিক অধিকার আন্দোলনের সময় বিদ্যায়াতনে শুরু হয়, যখন বিচ্ছিন্নতাবাদীরা আফ্রিকান-আমেরিকান জেমস মেরিডিথের তালিকাভুক্তির চেষ্টার বিরোধিতা করে। এরপর থেকে বিশ্ববিদ্যালয় তার ভাবমূর্তি উন্নত করার ব্যবস্থা গ্রহণ করে। ওলে মিস লেখক উইলিয়াম ফকনার এবং তার মালিকাধীন ও পরিচালিত প্রাক্তন বাড়ি রোয়ান ওকের সাথে ঘনিষ্ঠভাবে জড়িত। বিদ্যায়তনে দুটি স্থান, বার্নার্ড অবজারভেটরি ও দ্য লাইসিয়াম -দ্য সার্কেল হিস্টরিক ডিস্ট্রিক্ট, ঐতিহাসিক স্থানসমূহের জাতীয় নিবন্ধনে তালিকাভুক্ত রয়েছে।
ওলে মিসকে "আর১: ডক্টরাল বিশ্ববিদ্যালয় – খুব উচ্চ গবেষণা কার্যক্রম" -এর মধ্যে শ্রেণীবদ্ধ করা হয়। বিশ্ববিদ্যালয়টি ন্যাশনাল সি গ্রান্ট প্রোগ্রামে অংশগ্রহণকারী ৩৩ টি কলেজ ও বিশ্ববিদ্যালয়ের মধ্যে একটি এবং ন্যাশনাল স্পেস গ্রান্ট কলেজ অ্যান্ড ফেলোশিপ প্রোগ্রামে অংশগ্রহণকারী। এটির গবেষণা প্রচেষ্টার মধ্যে "ন্যাশনাল সেন্টার ফর ফিজিক্স অ্যাকোস্টিকস" এবং "মিসিসিপি সেন্টার ফর সুপারকমপিউটিং রিসার্চ" রয়েছে। গাঁজা গবেষণার জন্য একমাত্র খাদ্য ও ওষুধ প্রশাসন-অনুমোদিত উৎস হিসাবে যুক্তরাষ্ট্রীয়ভাবে চুক্তিবদ্ধ গাঁজা সুযোগ-সুবিধা প্রদানের কাজ করে। বিশ্ববিদ্যালয়টি সেন্টার ফর দ্য স্টাডি অফ সাউদার্ন কালচারের মত আন্তঃবিষয়ক প্রতিষ্ঠানসমূহ (ইন্টার ডিসিপ্লিনারি ইনস্টিটিউটসমূহ) পরিচালনা করে। এর ক্রীড়াবিষয়ক দলসমূহ ন্যাশনাল কলেজিয়েট অ্যাথলেটিক অ্যাসোসিয়েশন, সাউথইস্টার্ন কনফারেন্স, ডিভিশন ১-এ ওলে মিস বিদ্রোহী হিসাবে প্রতিদ্বন্দ্বিতা করে।
বিশ্ববিদ্যালয়ের প্রাক্তন শিক্ষার্থীদের মধ্যে ৫ জন মার্কিন সিনেটর, ১০ জন গভর্নর, ২৭ জন রোডস স্কলার এবং একজন নোবেল পুরস্কার বিজয়ী রয়েছেন। অন্যান্য প্রাক্তন শিক্ষার্থীরা এমি অ্যাওয়ার্ড, গ্র্যামি অ্যাওয়ার্ড এবং পুলিৎজার পুরস্কারের মতো সম্মান অর্জন করেছেন। বিশ্ববিদ্যালয়টির মেডিকেল সেন্টার প্রথম মানব ফুসফুস প্রতিস্থাপন এবং প্রাণী থেকে মানব দেহে হৃৎপিণ্ড প্রতিস্থাপন করে।
পানশির উপত্যকা

পানশির উপত্যকা (এছাড়াও বানান পাঞ্জশির বা পঞ্জশির; পশতু/দারি: – "Dare-ye Panjšēr"; আক্ষরিকভাবে "পাঁচ সিংহের উপত্যকা") উত্তর-মধ্য আফগানিস্তানের একটি উপত্যকা, কাবুল এর উত্তরে, হিন্দুকুশ পর্বতমালার কাছে। এটি পানশির নদী দ্বারা বিভক্ত। উপত্যকায় আফগানিস্তানের সবচেয়ে বড় জাতিগত তাজিকসহ ১০ লক্ষেরও বেশি লোকের বাসস্থান। ২০০৪ সালের এপ্রিল মাসে এটি নতুন পাঞ্জশির প্রদেশ এর হৃদয় হয়ে ওঠে, যা পূর্বে পারওয়ান প্রদেশ এর অংশ ছিল।
পাঞ্জশির নামের অর্থ "পাঁচটি সিংহ", পাঁচ پنج ("পাঞ্জ", পাঁচ) এবং شیر ("শের" বা "শির", সিংহ) থেকে। নামটি প্রাচীন হিন্দু মহাকাব্য "মহাভারত" থেকে পাঁচ পঞ্চপাণ্ডবের সাথে সম্পর্কিত। পাণ্ডবরা "মোক্ষ" খুঁজতে ভ্রমণের সময় স্থানটি পরিদর্শন করেছিলেন।
নিসান

নিসান (অথবা "নিশান"; ) হিব্রু ও ব্যাবিলনীয় বর্ষপঞ্জিতে যব পাকা এবং বসন্তের প্রথম মাস। নিসান মাসের নামটি এসেছে আক্কাদীয় ভাষা থেকে, যদিও এর উৎস পাওয়া যায় সুমেরীয় ভাষার "নিসাগ" (প্রথম ফল) শব্দটিতে। এটি ইহুদি ধর্মপঞ্জির প্রথম মাস যাকে বছরের প্রথম মাস বলা হয়। (যাত্রাপুস্তক ১২:১-২), "প্রথম মাস" (যা.পু. ১২:১৪), এবং "আভিভ" মাস (যা.পু. ১৩:৪) "ḥōḏeš hā-’āḇîḇ")। এই মাসকে তানাখের অন্তর্গত এশথারের পুস্তকে নিসান এবং পরবর্তীতে তালমুদে রাজা ও তীর্থযাত্রীদের জন্য এটিকে "নতুন বছর", রোস হাসানাহ বলা হয়েছে। এই মাস ত্রিশটি দিবস নিয়ে গঠিত। এই মাস সাধারণত গ্রেগরিয়ান বর্ষপঞ্জির মার্চ-এপ্রিলে পড়ে। সাধারণ নতুন বছরের ১ তিশ্রেই থেকে গণনা করলে এই মাসটি হয় বছরের সপ্তম মাস (অধিবর্ষে অষ্টম), কিন্তু ইহুদি ঐতিহ্যে তা পালনীয় নয়।
বাইবেলীয় হিব্রু মাসগুলোর নামের পরিবর্তে এগুলোর অবস্থানগত গণনা প্রদান করা হয়েছে। আভিভের নতুন চাঁদ, হিব্রু ভাষায় যার অর্থ আক্ষরিকভাবে "যব পাকা" যা বসন্তের দিকে নির্দেশ করে (যাত্রাপুস্তক ৯:৩১), কিছুসংখ্যক ব্যক্তি এর মাসের ক্রম "প্রথম মাস" নামে ডেকে থাকে। "নিসান" এবং আরেকটি আক্কাদীয় নাম ব্যাবিলনীয় সৌরচান্দ্রিক বর্ষপঞ্জি এর সমতুল্য মাসগুলো ব্যাবিলনীয় বন্দিদশার সময়কালের জন্য প্রযোজ্য হয়েছিলো। সেই সময় আভিভ মাসের নাম বদল করে "আরা নিসানু" রাখা হয় যার অর্থ "শুরু করার মাস"।
আলেফ

আলেফ বা আলেপ বা আলিফ বা এলিফ হচ্ছে সেমিটীয় বর্ণমালার সর্বপ্রথম অক্ষর। এর ফিনিশীয় সংস্করণ "[]", হিব্রু সংস্করণ "א", আরামাইক সংস্করণ "[]", সিরীয় সংস্করণ "ܐ", আরবি ও আরবি-ফার্সি সংস্করণ "ا" (একই সঙ্গে "ء"), দক্ষিণ আরবীয় সংস্করণ এবং গে'এজ সংস্করণ "አ"। একইসঙ্গে গ্রিক "Α", লাতিন "A" এবং সিরিলীয় "А", "Я", "Ѣ" অক্ষরগুলো আলেফ থেকে আগত। বাংলায় এর ধ্বনিতাত্ত্বিক মান "আ" ও "্" এর অনুরুপ বা নিকটবর্তী। এর সংখ্যাগত অবস্থান "১"।
আলিফ ( "ا" হচ্ছে আরবি বর্ণমালার প্রথম অক্ষর। এর সাধারণ আরবি উচ্চারণ/a/হলেও এটা আরও কিছু উচ্চারণ প্রকাশ করে, যার জন্য আলিফের উচ্চারণের উপর ভিত্তি করে আরও চারটি উপবর্ণ সৃষ্টি হয়েছে। শব্দে অবস্থানের উপর ভিত্তি করে মূল আলিফের বেশ কিছু রূপ বিদ্যমান।
আলিফ বর্ণটি মূলত/a/এবং/ʔ/উচ্চারণের জন্য ব্যবহৃত হয়। কিন্তু আরবিতে একই বর্ণের ভিন্ন উচ্চারণের জন্য একটি ভ্রান্তি সৃষ্টি হয়। এই জটিলতা থেকেই "হামযা" () বর্ণটির উদ্ভব হয়। হামযা হলো একটি স্বতন্ত্র আরবি বর্ণ যেটি আলিফের/ʔ/উচ্চারণের বিকল্প হিসাবে ব্যবহৃত হয়। অধিকাংশ ক্ষেত্রে হামযা বর্ণটি আরবি শব্দে ئ, ؤ, إ, أ রূপে দেখা যায়। হামযা বর্ণটি আলিফের উপরে বা নিচে থাকা (أ, إ) এর অবস্থান ও ব্যাকরণের উপর নির্ভর করে।
এটি হামযার একটা বিশেষ রূপ যেটি নির্দিষ্ট পদাশ্রয়ী নির্দেশকের ক্ষেত্রে (ٱل "আল") বসে থাকে।
আলিফ মাদ্দাহ হচ্ছে আলিফের একটি রূপ। এর মূল কাজ আলিফের/a/উচ্চারণটিকে দীর্ঘ থেকে দীর্ঘতর করা।
আলিফ মাকসুরাহ বা আলিফ লাইয়্যিনাহ ( হচ্ছে আলিফের একটি বিশেষ রূপ ও আরবি বর্ণমালার একটি আধা-স্বতন্ত্র বর্ণ। অধিকাংশ ক্ষেত্রে এটি শব্দের শেষে বসে। এর কোনো বিশেষ বা নির্দিষ্ট উচ্চারণ নেই। আরবিতে এর উচ্চারণ আলিফ মাদ্দাহর অনুরূপ, তবে ফার্সি ও উর্দু বর্ণমালায় এর উচ্চারণ ইয়োধ (ইয়া) এর মতোন। আবার উইঘুর আরবি বর্ণমালা ও পুরাতন কিরগিজ বর্ণমালায় এটি/[]/(ইংরেজি "nervous" শব্দের "er" উচ্চারণের অনুরূপ)। উচ্চারণ প্রকাশ করে। পুরাতন কাজাখ বর্ণমালায় এর উচ্চারণ/[]/(বাংলা "ই্য")।